Manifestasyon Anti-Martelly nan New York
septanm 27, 2012
Yon gwoup ayisyen manifeste kont gouvènman Martelly-Lamothe la pou yo denonse jan otorite yo ap dirije Ayiti epi montre apui yo pou seri mouvman pwotestasyon k ap dewoule depi kèk jou deja nan peyi a.
Manifestasyon sa a fèt pandan Misye Martelly te nan oditoryòm Brooklyn College kote li te gen envitasyon pou l pale de travay administrasyon n nan mete sou pye pou l respekte pwomès Ii te fè pandan kanpay elektoral la epi satisfè bezwen pèp ayisyen an.
Pandan moun tap bat bravo anndan Brooklyn College pou deklarasyon misye Martelly fè sou divès pwojè gouvènman n nan genyen pou peyi a, manifestan ki te deyò a te leve lavwa pou yo denonse, antwòt, sa yo rele “gaspiyaj lajan Leta” ki fèt sou gouvènman Martelly-Lamothe la.